***Csongrád Város Polgármesterétől „M”***

***Száma:*** Szo/788-5/2019.

*Témafelelős*: Csatordainé Sebők Borbála

***ELŐTERJESZTÉS***

### **Csongrád Városi Önkormányzat Képviselő-testületének**

### **2019. szeptember 26-ai ülésére.**

***Tárgy:*** Csatlakozás a BURSA Hungarica Felsőoktatási Önkormányzati Ösztöndíjpályázat 2020. évi fordulójához, és tájékoztató az előző évi forduló eredményeiről.

Tisztelt Képviselő-testület!

A BURSA Hungarica Felsőoktatási Önkormányzati Ösztöndíjrendszer Magyarország Kormánya által az esélyteremtés érdekében a hátrányos helyzetű, szociálisan rászoruló fiatalok számára a felsőoktatásban való részvétel támogatására alapított ösztöndíjrendszer, melyet az Oktatási és Kulturális Minisztérium a települési és megyei önkormányzatok közreműködésével 2000/2001-es tanév során hozott létre és elindított el.

A Tisztelt Képviselő-testület döntése értelmében önkormányzatunk eddig az Ösztöndíjpályázat minden fordulójához csatlakozott.

A felsőoktatási és szociális ösztöndíjrendszer az esélyteremtés érdekében a hátrányos helyzetű, szociálisan rászoruló fiatalok számára is elérhetővé kívánja tenni a felsőoktatásban való részvételt. E cél elérésének érdekében a kormány mind a központi költségvetési, mind pedig az önkormányzati forrásokat mobilizálni kívánja.

A BURSA Hungarica Ösztöndíjrendszer többszintű támogatási rendszer, melynek pénzügyi fedezeteként három forrás szolgál:

1. **Települési önkormányzatok által nyújtott támogatás**

A Bursa Hungarica Ösztöndíjrendszer célja, hogy a szociális támogatási rendszerben azon a szinten történjen döntéshozás, ahol a legtöbb ismeret birtokában képesek a rászorultságot elbírálni. A támogatás havi összegét az önkormányzat állapítja meg.

1. Megyei önkormányzatok által nyújtott támogatás

A megyei önkormányzat tetszőleges összeggel kiegészítheti a települési önkormányzat által támogatott pályázók számára megítélt, települési önkormányzati forrásból fedezendő ösztöndíj összegét.

1. Felsőoktatási intézményi támogatás

Az Emberi Erőforrások Minisztériuma a felsőoktatásban már tanuló szociálisan hátrányos helyzetű fiatalok támogatásához oly módon kíván hozzájárulni, hogy a települési önkormányzatok által megállapított támogatási összeget az önkormányzati támogatással megegyező mértékben kiegészíti. Az intézményi ösztöndíjrész egy főre eső maximuma az előző fordulóban 5.000,- Ft/fő/hó volt.

**Az ösztöndíj időtartalma:**

* „A” típusú pályázat: 10 hónap, azaz két egymást követő tanulmányi félév, a 2019/2020-as tanév II. féléve és a 2020/2021. tanév I. féléve
* „B” típusú pályázat 3 x 10 hónap, azaz hat egymást követő tanulmányi félév, a 2020/2021. tanév, a 2021/2022. tanév és a 2022/2023. tanév.

*Csongrád Városra vonatkozó BURSA Hungarica Ösztöndíjpályázat eredményei*

*az elmúlt évi fordulók alapján:*

|  |  |  |  |  |  |  |  |
| --- | --- | --- | --- | --- | --- | --- | --- |
| ***2014/2015. tanév*** | ***Összesen beadott pályázat*** | ***Ebből „A” típusú******beadott*** | ***Nyert*** | ***Nem nyert*** | ***„B” típusú beadott*** | ***Nyert*** | ***Összesen nyert pályázat*** |
| 63 | 61 | 55 | 6 | 2 | 2 | 57 |

|  |  |  |  |  |  |  |  |
| --- | --- | --- | --- | --- | --- | --- | --- |
| ***2015/2016. tanév*** | ***Összesen beadott pályázat*** | ***Ebből „A” típusú******beadott*** | ***Nyert*** | ***Nem nyert*** | ***„B” típusú beadott*** | ***Nyert*** | ***Összesen nyert pályázat*** |
| 48 | 48 | 43 | 5 | 0 | 0 | 43 |

|  |  |  |  |  |  |  |  |
| --- | --- | --- | --- | --- | --- | --- | --- |
| ***2016/2017. tanév*** | ***Összesen beadott pályázat*** | ***Ebből „A” típusú******beadott*** | ***Nyert*** | ***Nem nyert*** | ***„B” típusú beadott*** | ***Nyert*** | ***Összesen nyert pályázat*** |
| 46 | 46 | 40 | 6 | 0 | 0 | 40 |

|  |  |  |  |  |  |  |  |
| --- | --- | --- | --- | --- | --- | --- | --- |
| ***2017/2018. tanév*** | ***Összesen beadott pályázat*** | ***Ebből „A” típusú******beadott*** | ***Nyert*** | ***Nem nyert*** | ***„B” típusú beadott*** | ***Nyert*** | ***Összesen nyert pályázat*** |
| 31 | 30 | 29 | 1 | 1 | 1 | 30 |

|  |  |  |  |  |  |  |  |
| --- | --- | --- | --- | --- | --- | --- | --- |
| ***2018/2019. tanév*** | ***Összesen beadott pályázat*** | ***Ebből „A” típusú******beadott*** | ***Nyert*** | ***Nem nyert*** | ***„B” típusú beadott*** | ***Nyert*** | ***Összesen nyert pályázat*** |
| 25 | 24 | 19 | 5 | 1 | 1 | 20 |

A települési önkormányzat által nyújtott támogatás havi minimum összege 3.000,- Ft, maximum összege 5.000,-Ft volt.

A költségvetésben biztosított előirányzat terhére összesen 800.000,- Ft-ot utalt önkormányzat a támogatáskezelő számlájára (20 pályázat, esetében, havi 4.000 Ft 10 hónapon keresztül).

A költségvetési előirányzat és az előirányzat terhére történt tényleges kifizetés közötti különbözet az ösztöndíjasok „mozgásából” következik, mely szerint időközben a tanulmányaikat halasztják, tanulmányi státuszuk államilag finanszírozottból költségtérítésesre változik, az ösztöndíjas időközben lemond a számára megítélt támogatásról, az ösztöndíjas különböző értesítési kötelezettségnek nem tesz eleget, ezért az ösztöndíj folyósításából kizárásra kerül.

Kérem a Tisztelt Képviselő-testületet, hogy önkormányzati saját forrásból a 2020. évi költségvetésben legalább 1.500.000,- Ft összeget biztosítson az ösztöndíj finanszírozására.

Javaslom a Tisztelt Képviselő-testületnek, hogy az Ösztöndíjpályázat fent ismertetett fordulóinak eredményei alapján az előterjesztést vitassa meg és döntsön a következő évi fordulóhoz történő csatlakozásról.

***HATÁROZATI JAVASLAT***

Csongrád Városi Önkormányzat Képviselő-testülete megtárgyalta a „Csatlakozás a BURSA Hungarica Felsőoktatási Önkormányzati Ösztöndíjpályázat 2020. évi fordulójához, és tájékoztató az előző évi forduló eredményeiről” szóló előterjesztést és a következő döntést hozza:

1. Felhatalmazza a polgármestert, hogy a BURSA Hungarica Felsőoktatási Önkormányzati Ösztöndíjpályázat csatlakozási nyilatkozatát írja alá.

Határidő: 2019. október 2.

Felelős: Bedő Tamás polgármester

1. A BURSA Hungarica Felsőoktatási Önkormányzati Ösztöndíjpályázat 2020. évi fordulója finanszírozására a 2020. évi önkormányzati költségvetésben 1.500.000,-Ft előirányzatot biztosít.

Határidő: 2020. évi költségvetés elfogadása

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Csongrád Város polgármestere
3. Gazdálkodási Iroda
4. Jegyzői Iroda Szociális és Lakásügyi csoport
5. Irattár

Csongrád, 2019. szeptember 16.

 Bedő Tamás

 polgármester